CELEX: 62017TB0452
Language: sl
Date: 2018-06-28 00:00:00
Title: Zadeva T-452/17: Sklep Splošnega sodišča z dne 28. junija 2018 – TL/ENVP (Ničnostna tožba – Varstvo osebnih podatkov – Javna dostopnost sodne prakse Splošnega sodišča – Zahteva za anonimizacijo in umik sodbe Splošnega sodišča iz spleta – Akt, zoper katerega ni pravnega sredstva – Potrditveni akt – Neobstoj novih in bistvenih dejstev – Očitna nedopustnost)

27.8.2018   
            
            
               SL
            
            
               Uradni list Evropske unije
            
            
               C 301/33
            
         
      Sklep Splošnega sodišča z dne 28. junija 2018 – TL/ENVP
      (Zadeva T-452/17) (1)
      
      ((Ničnostna tožba - Varstvo osebnih podatkov - Javna dostopnost sodne prakse Splošnega sodišča - Zahteva za anonimizacijo in umik sodbe Splošnega sodišča iz spleta - Akt, zoper katerega ni pravnega sredstva - Potrditveni akt - Neobstoj novih in bistvenih dejstev - Očitna nedopustnost))
      (2018/C 301/43)
      Jezik postopka: francoščina
      
         Stranki
      
      
         Tožeča stranka: TL (zastopnika: T. Léonard in M. Cock, odvetnika)
      
         Tožena stranka: Evropski nadzornik za varstvo podatkov (ENVP) (zastopniki: A. Buchta, M. Pérez Asinari, C. Gayrel in M. Guglielmetti, agenti)
      
         Predmet
      
      Predlog na podlagi člena 263 PDEU za razglasitev ničnosti sklepa ENVP z dne 16. maja 2017, s katerim je bila zavrnjena zahteva, ki se v bistvu nanaša na to, da naj ENVP, prvič, ponovno preuči svoje pristojnosti v zvezi z navajanjem imen strank nekega postopka s strani Sodišča Evropske unije in, drugič, odredi anonimizacijo sodbe [zaupno].
      
         Izrek
      
      
                  1.
               
               
                  Tožba se zavrže kot očitno nedopustna.
               
            
                  2.
               
               
                  TL in Evropski nadzornik za varstvo podatkov nosita vsak svoje stroške.
               
            
         (1)  UL C 347, 16.10.2017.